|  |  | ### Hírlevél Új Könyvek 2024. október 25. |
| Az infantilizáció látható következményei a mindennapokban - Gyermeki gondolkozás és időmenedzsment - Felnőtt testben gyermeki lélek - Folytonos aggodalom - A pénzügyi tudatosság hiánya - A pszichoszociális fejlődés szakaszai - A benntartott gyerekek - Parentifikált és infantilizált gyerekek * Szimbiotikus kapcsolat szülő és gyermek között - Állandó kapcsolódás mint szorongásoldás - Elakadás - a gyermeki és a felnőtt minőség közötti különbség - Szülők, akik idealizálják a gyermeküket - A kötődés fontossága - úgy szeretsz, ahogy kisgyermekként megtanultad - Érzelmi zsarolás és bűntudatkeltés - A határhúzás fontossága - Bántalmazó szülők - Szexuális abúzus a határproblémás családokban - A terápia mint lehetőség - Családi szerveződések a határproblémás családokban - A határproblémás családok jellemzői - Az alvás problematikája a diffúz határokkal rendelkező családokban - Harmónia a gyereknevelésben és a párkapcsolatban - Amikor a gyermek az édesanya tudattalan vágyát képezi le - Az együtt alvás pszichoszexuális következményei - Válás a határproblémás családokban - Szülői túlféltés és túlkompenzálás - A határproblémák következményei - Határproblémákra visszavezethető függőségek - Határproblémákra visszavezethető egészségi problémák - Jól kapcsolódni - Az egészséges felnőtt-felnőtt kapcsolat - A meghitt, bensőséges, érett kapcsolatok jellemzői - A függő kapcsolatok jellemzői - Miért nem működik a szex az összeolvadásban? - Hogyan kerüljük el a függő kapcsolódást? "Feltetted már magadnak a kérdést, hogy jól éled-e az életedet? Úgy érzed, hogy a legfontosabb szeretetkapcsolatodban manipulálnak vagy érzelmileg zsarolnak? Éreztél már mardosó bűntudatot amiatt, mert nem a szüleid elvárásai szerint élsz, hanem az önazonos életre szavazol? Ebben a könyvben arról a jelenségről írok, amikor a szülő túlzott szeretetével és öncélú gondoskodásával nem engedi felnőni a gyermekét, azaz infantilizálja őt. Ez a könyv arról szól, mi okozza a családon belüli infantilizálást, azaz kiskorúsítást, illetve mi az oka annak, amikor a szülő válik követelőző gyermekké. Pszichológusként számtalan olyan problémával találkozom, amely a túlféltő vagy érzelmileg éretlen szülők visszatartó nevelésére vezethető vissza. Ezek a szülők tulajdonképpen úgy lopják el a gyermekük felnőttkorát, hogy nem is tudják, milyen károkat okoznak. Az előző könyvemben, az Ellopott gyermekkorban azokról a felnőttekről írtam, akiknek a szülei nem engedték, hogy megéljék a saját gyermekkorukat. Most ennek az ellenkezőjéről írok: azokról, akiknek a szülei nem engedték, hogy érzelmileg felnőjenek, és akikhez a szüleik felnőttkorukban is úgy viszonyulnak, mintha éretlen kiskamaszok vagy egészen kicsi gyerekek lennének. A könyvben olyan határproblémás családi kapcsolódásokat is bemutatok, amelyek mérgezően hatnak a már felnőtt gyermek életére, és párkapcsolat esetén a társra is. Bízom abban, hogy a kötet hatására értő és megtartó párbeszéd indulhat meg szülő és gyermek között annak érdekében, hogy megértsék egymást, és ezáltal őszintébbé, jobbá válhasson a kapcsolatuk." Bibók Bea |
| Szenvedélyben izzó szerelem Josét Madridban egy hajszál választja el attól, hogy matadorrá váljon. Rosa elutasítása mindkettőjük életébe komoly változásokat hoz. A fiú kihasználja a főváros által kínált szórakozási lehetőségeket, kínos nőügyekbe bonyolódik, de szerelmi bánata nem enyhül. A lány kapcsolata táncpartnerével, Augustóval túlmutat a barátságon, miközben próbálják valóra váltani az álmaikat. Minden jel arra utal, hogy Rosa és José külön utakon folytatják az életüket, ám egy botrány, amely csaknem a fiú karrierjébe kerül, mindent megváltoztat... Az elhivatott matador és a szenvedélyes táncoslány szerelme újra lángra lobban, de felnőttként már semmi sem olyan egyszerű és magától értetődő, mint régen. Mindennek megvan a maga ideje. Mindenkinek megvan a maga ideje. Embernek, bikának egyaránt. Sikernek, bukásnak, szerelemnek, csalódásnak. Mert az akarat megmérgezi az életet. A vágyódás az más... A vágyódás elsöpri az akaratot, mert az akarat erőszakos és nem ismer kompromisszumot. A vágyódás gyengéd és elfogadó. Hol kezdődik és hol ér véget az "örökre" az igaz szerelemben? Létezhet úgy, hogy nem része a jelennek? Borsa Brown, az erotikus-romantikus regények népszerű írónője Spanyol tűz-sorozatának második részében egy perzselő érzelmekkel megtűzdelt, emberi lelket boncolgató történetbe repíti az olvasókat, melyben a szerelemé és a tradícióké a főszerep. |
| A Bogyó és Babóca sorozat legújabb könyvében három mesét olvashatunk, a történetek főszereplője Sün Soma. Az első mesében megismerhetjük a hóbaglyot, aki segít Bagolydoktornak meggyógyítani Sün Somát. A második történetben elutazunk a Sünszigetre, míg a harmadik fejezetben Sün Soma barátaival találkozhat az olvasó. A húsz sün együtt ünnepli meg a tavasz érkezését. |
| A három basáskodó bátyja mellett felnőtt Scarlett Bodine igazi vadóc, aki forgószélként forgatja fel lakhelye, Bootleg Springs életét. Kedvenc hobbija a férfiak asztal alá ivása, ám fikarcnyit sem érdekli a szerelem. Ahogy a szomszédai sem - leszámítva a nemrég a szomszédjába költöző szexi pasit... Devlin McCallister nem is lehetne mélyebb gödörben. Minden sínen volt eddig az életében: házasság, magasra ívelő politikai karrier, élet Washington D. C.-ben. Elég volt azonban egyetlen jól elhelyezett ütés, és egy nyugat-virginiai városkába száműzik, ami összesen két dologról nevezetes: a pancsolt - bár ízletes - szeszről és egy tinédzser lány tizenkét évvel ezelőtti eltűnéséről. Devlin sebei nyalogatásával van elfoglalva, Scarlett azonban más szerepet szánna a férfi nyelvének - ám arra is rádöbben, hogy kettejük története messze nem csak egyetlen alkoholgőzös éjszakáról szól. Miközben vonzalmuk egyre erősebbé válik, a tizenkét évvel korábbi rejtélyes eltűnés ügye újra a felszínre tör, és ha nem vigyáznak, a készülődő botrány Scarlettet is magával ragadhatja... Lucy Score és Claire Kingsley óriási sikerű regénysorozata tökéletes kombinációja a kisvárosi romantikának és rejtélyeknek, csipetnyi erotikával és töménnyel fűszerezve. |
| A korosodás mindenkit érint, de egészséged kulcsa a Te kezedben van! The New York Times Bestseller A Hogy ne halj meg szerzőjétől Fedezd fel a korosodás lassítására szolgáló, tudományos bizonyítékokon alapuló bestsellersorozat legújabb részét! Amikor Dr. Michael Greger elmélyült az öregedéssel kapcsolatos orvosi kutatásokban, rájött, hogy a megfelelő étrend lehet a legígéretesebb stratégia a folyamat hatásainak szabályozására. Nincs szükségünk a nagy gyógyszeripari cégekre ahhoz, hogy fiatalnak érezzük magunkat - már megvannak a saját eszközeink! A Hogy ne öregedj című könyvében a nemzetközileg elismert orvos és táplálkozási szakértő feltárja az öregedés és a krónikus betegségek tudományos hátterét, és elmagyarázza, hogyan kerülhetjük el a leggyakrabban előforduló rendellenességeket. Az orvosok mintha betegségként kezelnék az öregedést, holott a korosodás nem feltétlenül jelenti azt, hogy az idő múlásával egyre betegebbek leszünk. Az öregedés során tizenegy részfolyamat zajlik le a testünk sejtjeiben, és mindegyiket képesek vagyunk befolyásolni, és lassítani a hatásait. Könyvében Dr. Greger bemutatja: - a 11 legígéretesebb módszert az idő lassítására - miként építheted be az életedbe ezeket természetesen, egyszerű életmódbeli változtatások révén. - az eszményi öregedésgátló étrendet a hosszú élethez - módszeresen megvizsgálva, melyek a legegészségesebb és a legkárosabb ételek és italok. - hogyan őrizd meg az egészségedet az idő előrehaladtával - mi mindent tehetsz a csontjaid, a bélrendszered, a vérkeringésed védelme érdekében; hogyan előzheted meg a kopaszodást és a halláskárosodást; mivel támogathatod a hormonháztartásod egyensúlyát; hogyan optimalizáld az immunrendszered, az ízületeid és az izmaid működését; miként őrizheted meg a kognitív képességeidet, a bőröd, a fogaid és a látásod épségét; és emberi méltóságodat a haldoklás során. - az öregedésgátlás nyolc nagyágyúját - konkrét élelmiszerek, étrend-kiegészítők és viselkedésformák ajánlásával, amelyek a legnagyobb eséllyel képesek lelassítani az öregedést, és meghosszabbítani az életet. Dr. Greger a centenáriusok - a száz évet megélt emberek - és a kék zónák lakosainak táplálkozási, valamint életmódbeli szokásaiból merít, hogy egyszerű, hozzáférhető és bizonyítékokon alapuló módszereket mutasson be. A Hogy ne öregedj szakértelemmel teli, a való életben is jól használható gyakorlati stratégiákat mutat be a hosszú élet eléréséhez. |
| Isten hozott a dán főzőtudomány világában! Michaela Lühr ebben az autentikus, gazdagon illusztrált szakácskönyvben a herzelieb nevű blogjábólösszegyűjtötte a legjobb dán recepteket. A messzi északon, a dán határ közelében lévő kis konyhájában minden ételt egy csipet szeretettel készít el, és most velünk is megosztja, milyen egyszerűen lehet hyggés ételeket varázsolni az asztalunkra. A kötetben közzétett 50 recept az ünnepek hangulatát és a Skandinávia iránti vágyakozást idézi, miközben a hangulatos hygge életérzést is elhozza az otthonunkba. Ízelítő a receptekből: Üvegben sült ódán almatorta Dán tyúkhús salátaágyon Smorrebrod tojással és garnélával Wienerbrod-alaptészta Mandulás-tejszínes tejberizs |
| Én voltam az a fickó, aki mindig mindennek megtalálja a módját. Én voltam az a fickó, akit nem lehet megállítani. Egy szajréval meglépett drogdíler, aki egy idegennek gyónja meg a félelmeit. Egy mellőzött újonc, akit a rendőrkapitányság irattárába osztanak be, ahol minden ügy ismerőjévé válik. Egy kegyetlen gyilkos, aki csak rosszfiúkat öl. Egy tehetséges testőr, aki felmondásra kényszerül, amint túljárnak az eszén. Egy katonai küldetés, amelynek a megszervezése tökéletes csapatot igényel... Lee Child lebilincselően izgalmas történetei lerántják a leplet az emberi természet minden gyengeségéről. A letehetetlenül olvasmányos, váratlan fordulatokat tartogató novellák mind magukon viselik a Jack Reacher-regények szerzőjének kéznyomát. Történetek zsarukról, bérgyilkosokról, FBI-ügynökökről, jó emberekről és nagyon rossz emberekről Child minimalista stílusában megírva. A szerzőrajongói azonnal kézbe akarják majd venni ezt a kötetet... - Booklist |